标题：793年
中国纪年
793年，唐德宗神武圣文皇帝贞元九年
历史大事
诏发兵筑盐州城
先前，盐州（今陕西定边）城陷于吐蕃，塞外无复保障。吐蕃常断灵武与朝廷往来之路，并侵扰鄜州（今陕西富县）、坊州（今陕西黄陵）。贞元九年（七九三）二月十二日，诏发兵三万五千人筑盐州城。为了配合筑城，又诏泾原、山南、剑南各发兵深入吐蕃，以牵制其势。筑城二十余日而毕，命盐州节度使杜彦光戍之，命朔方军都虞候杨朝晟帅兵戍木波堡（今甘肃环县东南），由是灵武、银夏、河西等地才不受吐蕃侵扰。
陆贽上言救窦参
先前，宰相窦参恶左司郎中李巽，出为常州刺史。及参被贬郴州，巽为湖南观察使。汴州节度使刘士宁赠参绢五十匹，巽遂奏参交结藩镇。德宗大怒，欲杀参，陆贽上言说：“窦参乃朝廷大臣，诛之不可无名。往年刘晏之死，罪不明白，至今众议为之愤慨，叛臣得以为辞。窦参贪纵之罪，天下共知；至于潜怀异图，事情暧昧，不宜妄加定罪。”贞元九年（七九三）三月，更贬窦参骥州（今越南荣市）司马，男女皆配流。德宗又命治其亲党，陆贽上奏以为“罪有首从，法有轻重，窦参得罪之初，其私党已经连坐，人心久定，不宜再问罪。”德宗从之。德宗又要籍其家产，陆贽又谏：“按法，反逆之罪才没收其家财，现在窦参非反逆罪，陛下已宽贷之，如果再没收其家财，恐以财伤义。”当时宦官恨参尤深，谤毁不已，故参未至欢州，即赐死于路，其族子窦申被杖杀，财货、奴婢悉被送于京师。
赵憬贾耽等为相
贞元九年（七九三）五月二十七日，以中书侍郎赵憬为门下侍郎、同平章事；义成节度使贾耽为右仆射，右丞卢迈守本官，并同平章事。憬疑心陆贽恃恩，欲专大政，排己置之门下省，所以多称病不预政事，由是与贽有隙。他日，憬遂与裴延龄勾结以倾贽。
陆贽上奏论备边之失
贞元九年（七九三）五月，宰相陆贽奏论备边六失：措置乖方，一也；课责亏度，二也；财匮于兵众，三也；力分于将多，四也；怨生于不均，五也；机失于遥制，六也。如论“力分于将多”，曰：“吐蕃举国胜兵（良卒），才当中国十数大郡而已。动则中国惧其众而不敢抗，静则中国惮其强而不敢侵，良以中国之节制多门，蕃丑之统帅归一故也。……”如论“机失于遥制”，曰：“凡欲选任将帅，必先考察行能，可者遣之，不可者退；疑者不使，使者不疑，然一在外，则君命有所不受。自顷边军去就，决断多出宸衷，爽于军情亦听命，乖于事宜亦听命……”云云。
南诏王遣使上表归唐
贞元九年（七九三）五月，南诏王异牟寻遣三辈使者，分别从戎州（今四川宜宾）、黔州（今四川彭水）、安南（今越南河内）至成都。各赍生金、丹砂：金以示坚，丹砂表示赤心。异牟寻上表请弃吐蕃归唐，并遗韦皋帛书。自称“唐故云南王孙、吐蓍赞普义弟日东王”。韦皋遣其使者至长安，德宗赐异牟寻诏书，并令皋遣使慰抚。十月十八日，韦皋遣其节度巡官崔佐时赍诏书往南诏，并自为帛书答之。
宰相迭秉笔处理政事
贾耽、陆贽、赵憬、卢迈等为相，百官百事，都相让不言。贞元九年（七九三）七月，奏请按肃宗至德宗故事，宰相迭秉笔以处理政事，每十日一换，诏从之。后来每日一易。
剑南西山诸羌蛮内附
贞元九年（七九三）七月，剑南、西山诸羌女王汤立志、歌邻王董卧庭、白狗王罗陀忽略、弱水王董辟和、南水王薛莫庭、悉董王汤悉赞成、清远王苏唐磨、咄霸王董邈蓬及逋租王等各帅其部众内附。这些部落以前皆役属吐蕃、韦臬处之于维州、保州、霸州（皆今四川理县一带），并给耕牛种粮食。立志、陀忽、辟和入朝，皆拜官，并厚赐而遣之。贞元十年正月，剑南、西山羌蛮二万户又来降，德宗诏加韦臬押近界羌蛮及西山八国使。
裴延龄诡言欺君
贞元九年（七九三）七月二十七日，户部侍郎裴延龄上奏说：“自判度支支部以来，检责诸州所欠负钱八百余万缗，收诸州抽贯钱三百万缗，呈样物三十余万缗，请别置欠负耗剩季库以掌之”。德宗诏从之。其实所奏欠负钱都是贫人无力偿者，只存其数而已。抽贯钱给用已尽，呈样，染练皆是左藏库正物。延龄徙置于别库，虚报数字以欺惑德宗。德宗即信之，以为延龄能富国而宠之，实际并没有增加，徒费官吏簿书而已。京城西湿地生芦苇数亩，延龄即奏称长安、咸阳有陂泽数百顷，可牧厩马。德宗使有司察看，并无，伹也不责延龄。左补阙权德舆上奏说延龄欺上以邀宠，请遣信臣核实，明行赏罚，德宗不听。
李晟卒
贞元九年（七九三）八月四日，太尉、中书令、西平忠武王李晟卒。晟字良器，洮州临潭人。在平定朱泚之乱中，论功第一。德宗尝曰：“天生李晟，以为社稷，非为朕也。”晟性疾恶，临下严明，隆于故旧，尤恶朋党。治家亦严，子侄非晨昏不得见，所与言未尝及公事。晚年受谤于忌者，见疑于德宗，若非李泌保全，恐亦不克令终。
张滂请税茶
盐铁使张滂奏言：“去年因水灾减税，用度不足，请税茶以补之。从明年以后，税茶之钱，令所在别贮，有水灾旱灾时，代民田税。”贞元九年（七九三）正月二十四日，实行税茶之法。凡是州、县产茶及茶山外要路，皆估其值，收税十分之一。从此每年收茶税钱四十万缗，然未尝用来救水旱。
宣武军乱
宣武（今河南开封）节度使刘玄佐（刘洽）卒后，其子士宁袭父位为节度使，诸将多不服。加以士宁淫乱残忍，常常出外畋猎数日不返，军中苦之。而都知兵马使李万荣得士卒心，士宁疑之，夺其兵权，令摄汴州事。贞元九年（七九三）十二月十日，士宁又帅兵二万畋于野外，万荣晨入使府，召所留亲兵千余人，诈说：“朝廷有敕征刘大夫入朝，让我掌留务，你们每人赐钱三十缗。”士卒听后皆拜。又告谕外营兵，皆听命。于是分兵闭城门，并遣使驰告士宁，使其入朝。士宁知人心已叛，不为己用，即帅五百骑逃归京师。德宗敕归私第行丧，禁其出入。德宗问计于陆贽，贽认为万荣逐土宁，现在军州已定，应该遣朝臣宣慰，以观情势，避免差失。德宗不从。十二月十七日，以通王谌为宣武节度大使，以万荣为留后。
王泾撰成《大唐郊祀录》
贞元九年（七九三），王泾撰成《大唐郊祀录》十卷。计凡例三卷，祀礼四卷，祭礼一卷，飨礼二卷。是书集历代郊庙享祀及唐代因革史料，提供祭祀制度及具体事实亦甚多。
梁肃卒
贞元九年（七九三），梁肃卒，年四十一。梁肃，字敬之，一字宽中，祖籍安定（今甘肃泾川），世居陆浑（今河南嵩县）。建中元年（七八0），登文辞清丽科，历任右抬遗、监察御史、右补阙、翰林学士等职，卒后赠礼部郎中。工古文，得李华、独孤及赏识，曾荐举韩愈、欧阳詹等登第，是韩、柳古文运动先驱者之一。《全唐文》录存其文六卷。
寒山卒
贞元九年（七九三），诗僧寒山约卒于是年。生年不详。寒山，一称寒山子，居天台山国清寺。与诗僧丰干、拾得友善。性格狂放怪诞，好作诗，内容多系讥讽时世，宣扬佛教厌世思想，语言通俗浅显，诗风与王梵志接近。有《寒山拾得诗》一卷传世。
史料记载
德宗神武圣文皇帝九贞元九年（癸酉，公元七九三年） 
春，正月，癸卯，初税茶。凡州、县产茶及茶山外要路，皆估其直，什税一，从盐铁使张滂之请也。滂奏：“去岁水灾减税，用度不足，请税茶以足之。自明年以往，税茶之钱，令所在别贮，俟有水旱，以代民田税。”自是岁收茶税钱四十万缗，未尝以救水旱也。滂又奏：“奸人销钱为铜器以求赢，请悉禁铜器。铜山听人开采，无得私卖。 
二月，甲寅，以义武留后张升云为节度使。 
初，盐州既陷，塞外无复保障。吐蕃常阻绝灵武，侵扰鄜坊。辛酉，诏发兵三万五千人城盐州，又诏泾原、山南、剑南各发兵深入吐蕃以分其势，城之二旬而毕。命盐州节度使杜彦光戍之，朔方都虞候杨朝晟戍木波堡，由是灵、武银、夏、河西获安。 
上使人谕陆贽，以“要重之事，勿对赵憬陈论，当密封手疏以闻。”又“苗粲以父晋卿往年摄政，尝有不臣之言，诸子皆与古帝王同名，今不欲明行斥逐，兄弟亦各除外官，勿使近屯兵之地。”又“卿清慎太过，诸道馈遗，一皆拒绝，恐事情不通，如鞭靴之类，受亦无伤。”贽上奏，其略曰：“昨臣所奏，惟赵憬得闻，陛下已至劳神，委曲防护。是于心膂之内，尚有形迹之拘，迹同事殊，鲜克以济。恐爽无私之德，且伤不吝之明。”又曰：“爵人必于朝，刑人必于市，惟恐众之不睹，事之不彰。君上行之无愧心，兆庶听之无疑议，受赏安之无怍色，当刑居之无怨言，此圣王所以宣明典章，与天下公共者也。凡是谮诉之事，多非信实之言，利于中伤，惧于公辩。或云岁月已久，不可究寻；或云事体有妨，须为隐忍；或云恶迹未露，宜假它事为名；或云但弃其人，何必明言责辱。词皆近于情理，意实苑于矫诬，伤善售奸，莫斯为甚！若晋卿父子实有大罪，则当公议典宪；若被诬枉，岂令阴受播迁。夫听讼辨谗，必求情辨迹，情见迹著，辞服理穷，然后加刑罚焉，是以下无冤人，上无谬听。”又曰：“监临受贿，盈尺有刑，至于士吏之微，尚当严禁，矧居风化之首，反可通行！贿道一开，展转滋甚，鞭靴不已，必及金玉。目见可欲，何能自窒于心！已与交私，何能中绝其意！是以涓流不绝，溪壑成灾矣。”又曰：“若有所受，有所却，则遇却者疑乎见拒而不通矣；若俱辞不受，则咸知不受者乃其常理，复何嫌阻之有乎！” 
初，窦参恶左司郎中李巽，出为常州刺史。及参贬郴州，巽为湖南观察使。汴州节度使刘士宁遗参绢五十匹，巽奏参交结籓镇。上大怒，欲杀参，陆贽以为参罪不至死，上乃止，既而复遣中使谓贽曰：“参交结中外，其意难测，社稷事重，卿速进文书处分。”贽上言：“参朝廷大臣，诛之不可无名。昔刘晏之死，罪不明白，至今众议为之愤邑，叛臣得以为辞。参贪纵之罪，天下共知；至于潜怀异图，事迹暧昧。若不推鞫，遽加重辟，骇动不细。窦参于臣无分，陛下所知，岂欲营救其人，盖惜典刑不滥。”三月，更贬参驩州司马，男女皆配流。上又命理其亲党，贽奏：“罪有首从，法有重轻，参既蒙宥，亲党亦应末减。况参得罪之初，私党并已连坐，人心久定，请更不问。”从之。上又欲籍其家赀，贽曰：“在法，反逆者尽没其财，赃污者止征所犯。皆须结正施刑，然后收籍。今罪法未详，陛下已存惠贷，若簿录其家，恐以财伤义。”时宦官左右恨参尤深，谤毁不已。参未至驩州，竟赐死于路。窦申杖杀，货财、奴婢悉传送京师。 
海州团练使张升璘，升云之弟，李纳之婿也。以父大祥归于定州，尝于公座骂王武俊，武俊奏之。夏，四月，丁丑，诏削其官，遣中使杖而囚之。定州富庶，武俊常欲之，因是遣兵袭取义丰，掠安喜、无极万馀口，徙之德、棣。升云闭城自守，屡遣使谢之，乃止。 
上命李师古毁三汊城，师古奉诏。然常招聚亡命，有得罪于朝廷者，皆抚而用之。 
五月，甲辰，以中书侍郎赵憬为门下侍郎、同平章事，义成节度使贾耽为在右仆射，右丞卢迈守本官，并同平章事。迈，翰之族子也。憬疑陆贽恃恩，欲专大政，排己置之门下，多称疾不豫事，由是与贽有隙。陆贽上奏论备边六失，以为“措置乖方，课责亏度，财匮于兵众，力分于将多，怨生于不均，机失于遥制。 
“关东戍卒，不习土风，身苦边荒，心畏戎虏。国家资奉若骄子，姑息如倩人。屈指计归，张颐待哺；或利王师之败，乘扰攘而东溃；或拔弃城镇，摇远近之心。岂惟无益，实亦有损。复有犯刑谪徙者，既是无良之类，且加怀土之情，思乱幸灾，又甚戍卒。可谓措置乖方矣。自顷权移于下，柄失于朝，将之号令既鲜克行之于军，国之典常又不能施之于将，务相遵养，苟度岁时。欲赏一有功，翻虑无功者反仄；欲罚一有罪，复虑同恶者忧虞。罪以隐忍而不彰，功以嫌疑而不赏，姑息之道，乃至于斯。故使忘身效节者获诮于等夷，率众先登者取怨于士卒，偾军蹙国者不怀于愧畏，缓救失期者自以为智能。此义士所以痛心，勇夫所体。可谓课责亏度矣。虏每入寇，将帅递相推倚，无敢谁何。虚张贼势上闻，则曰兵少不敌。朝廷莫之省察，唯务征发益师，无裨备御之功，重增供亿之弊。闾井日耗，征求日繁，以编户倾家、破产之资，兼有司榷盐、税酒之利，总其所入，岁以事边。可谓财匮于兵众矣。 
“吐蕃举国胜兵之徒，才当中国十数大郡而已，动则中国惧其众而不敢抗，静则中国惮其强而不敢侵，厥理何哉？良以中国之节制多门，蕃丑之统帅专一故也。夫统帅专一，则人心不分，号令不贰，进退可齐，疾徐中意，机会靡愆，气势自壮。斯乃以少为众，以弱为强者也。开元、天宝之间，控御西北两蕃，唯朔方、河西、陇右三节度。中兴以来，未遑外讨，抗两蕃者亦朔方、泾原、陇右、河东四节度而已。自顷分朔方之地，建牙拥节者凡三使焉，其馀镇军，数且四十，皆承特诏委寄，各降中贵监临，人得抗衡，莫相禀属。每俟边书告急，方令计会用兵，既无军法下临，惟以客礼相待。夫兵，以气势为用者也，气聚则盛，散则消；势合则威，析则弱。今之边备，势弱气消，可谓力分于将多矣。 
“理戎之要，在于练核优劣之科以为衣食等级之制，使能者企及，否者息心，虽有薄厚之殊而无觖望之衅。今穷边之地，长镇之兵，皆百战伤夷之馀，终年勤苦之剧，然衣粮所给，唯止当身，例为妻子所分，常有冻馁之色。而关东戍卒，怯于应敌，懈于服劳，衣粮所颁，厚逾数等。又有素非禁旅，本是边军，将校诡为媚词，因请遥隶神策，不离旧所，唯改虚名，其于廪赐之饶，遂有三倍之益。夫事业未异而给养有殊，苛未忘怀，孰能无愠！可谓怨生于不均矣。 
“凡欲选任将帅，必先考察行能，可者遣之，不可者退之，疑者不使，使者不疑，故将在军，君命有所不受。自顷边军去就，裁断多出宸衷，选置戎臣，先求易制，多其部以分其力，轻其任以弱其心，遂令爽于军情亦听命，乖于事宜亦听命。戎虏驰突，迅如风飙，驲书上闻，旬月方报。守土者以兵寡不敢抗敌，分镇者以无诏不肯出师，贼既纵掠退归，此乃陈功告捷。其败丧则减百而为一，其捃获则张百而成千。将帅既幸于总制在朝，不忧罪累，陛下又以为大权由己，不究事情。可谓机失于遥制矣。臣愚谓宜罢诸道将士防秋之制，令本道但供衣粮，募戍卒愿留及蕃、汉子弟以给之。又多开屯田，官为收籴，寇至则人自为战，时至则家自力农，与夫倏来忽往者，岂可同等而论哉！又宜择文武能臣为陇右、朔方、河东三元帅，分统缘边诸节度使，有非要者，随所便近而并之。然后减奸滥虚浮之费以丰财，定衣粮等级之制以和众，弘委任之道以宣其用，悬赏罚之典以考其成。如是，则戎狄威怀，疆场宁谧矣。”上虽不能尽从，心甚重之。 
韦皋遣大将董面力等将兵出西山，破吐蕃之众，拔堡栅五十馀。 
丙午，门下侍郎、同平章事董晋罢为礼部尚书。 
云南王异牟寻遣使者三辈，一出戎州，一出黔州，一出安南，各赍生金、丹砂诣韦皋。金以示坚，丹砂以示赤心，三分皋所与书为信，皆达成都。异牟寻上表请弃吐蕃归唐，并遗皋帛书，自称唐故云南王孙、吐蕃赞普义弟日东王。皋遣其使者诣长安，并上表贺。上赐异牟寻诏书，令皋遣使慰抚之。 
贾耽、陆贽、赵憬、卢迈为相，百官白事，更让不言。秋，七月，奏请依至德故事，宰相迭秉笔以处政事，旬日一易；诏从之。其后日一易之。 
剑南、西山诸羌女王汤立志、哥邻王董卧庭、白狗王罗陀忽、弱水王董辟和、南水王薛莫庭、悉董王汤悉赞、清远王苏唐磨、咄霸王董邈蓬及逋租王，先皆役属吐蕃，至是各帅众内附。韦皋处之于维、保、霸州，给以耕牛种粮。立志、陀忽、辟和入朝，皆拜官，厚赐而遣之。 
癸卯，户部侍郎裴延龄奏：“自判度支以来，检责诸州欠负钱八百馀万缗，收诸州抽贯钱三百万缗，呈样物三十馀万缗，请别置欠负耗剩季库以掌之，染练物则别置月库以掌。”诏从之。欠负皆贫人无可偿，徒存其数者，抽贯钱给用随尽，呈样、染练皆左藏正物。延龄徙置别库，虚张名数以惑上。上信之，以为能富国而宠之，于实无所增也，虚费吏人簿书而已。京城西污湿地生芦苇数亩，延龄奏称长安、咸阳有陂泽数百顷，可牧厩马。上使有司阅视，无之，亦不罪也。左补阙权德舆上奏，以为：“延龄取常赋支用未尽者充羡馀以为己功。县官先所市物，再给其直，用充别贮。边军自今春以来并不支粮。陛下必以延龄孤贞独立，时人丑正流言，何不遣信臣覆视，究其本末，明行赏罚。今群情众口喧于朝市，岂京城士庶皆为朋党邪！陛下亦宜稍回圣虑而察之。”上不从。 
八月，庚戌，太尉、中书令、西平忠武王李晟薨。 
冬，十月，甲子，韦皋遣其节度巡官崔佐时赍诏书诣云南，并自为皋书答之。 
十一月，乙酉，上祀圆丘，赦天下。 
刘士宁既为宣武节度使，诸将多不服。士宁淫乱残忍，出畋辄数日不返，军中苦之。都知兵马使李万荣得众心，士宁疑之，夺其兵权，令摄汴州事。十二月，乙卯，士宁帅众二万畋于外野。万荣晨入使府，召所留亲兵千馀人，诈之曰：“敕征大夫入朝，以吾掌留务，汝辈人赐钱三十缗。”众皆拜。又谕外营兵，皆听命。乃分兵闭城门，使驰白士宁曰：“敕征大夫，宜速就路，少或迁延，当传首以献。”士宁知众不为用，以五百骑逃归京师，比至东都，所馀仆妾而已。至京师，敕归第行丧，禁其出入。淮西节度使吴少诚闻变，发兵屯郾城，遣使问故，且请战。万荣以言戏之，少诚惭而退。上闻万荣逐士宁，使问陆贽，贽上奏，以为今军州已定，宜且遣朝臣宣劳，徐察事情，冀免差失，其略曰：“今士宁见逐，虽是众情，万荣典军，且非朝旨。此安危强弱之机也，愿陛下审之慎之。”上复使谓贽：“若更淹迟，恐于事非便。今议除一亲王充节度使，且令万荣知留后，其制即从内出。”贽复上奏，其略曰：“臣虽服戎角力谅匪克堪，而经武伐谋或有所见。夫制置之安危由势，付授之济否由才。势如器焉，惟在所置，置之夷地则平。才如负焉，唯在所授，授逾其力则踣。万荣今所陈奏，颇涉张皇，但露徼求之情，殊无退让之礼，据兹鄙躁，殊异循良。又闻本是滑人，偏厚当州将士，与之相得，才止三千，诸营之兵已甚怀怨。据此颇僻，亦非将材，若得志骄盈，不悖则败，悖则犯上，败则偾军。”又曰：“苟邀则不顺，苟允则不诚，君臣之间，势必嫌阻。与其图之于滋蔓，不若绝之于萌芽。”又曰：“为国之道，以义训人，将教事君，先令顺长。”又曰：“方镇之臣，事多专制，欲加之罪，谁则无辞！若使倾夺之徒便得代居其任，利之所在，人各有心，此源潜滋，祸必难救。非独长乱之道，亦关谋逆之端。”又曰：“昨逐士宁，起于仓卒，诸郡守将固非连谋，一城师人亦未协志。各计度于成败之势，回遑于逆顺之名，安肯捐躯与之同恶！”又曰：“陛下但选文武群臣一人命为节度，仍降优诏，慰劳本军。奖万荣以抚定之功，别加宠任，褒将士以辑睦之义，厚赐资装，揆其大情，理必宁息。万荣纵欲跋扈，势何能为！”又曰：“倘后事有愆素，臣请受败桡之罪。”上不从。壬戌，以通王谌为宣武节度大使，以万荣为留后。 
丁卯，纳故驸马都尉郭暧女为广陵王淳妃。淳，太子之长子。妃母，即升平公主也。